open-index/open-wikipedia-markdown huggingface dataset:
தாய்லாந்து நேரம்

**தாய்லாந்து நேரம்** அல்லது **தாய்லாந்து சீர் நேரம்** (ஆங்கிலம்: *Time in Thailand*; தாய்: เวลามาตรฐานไทย) என்பது தாய்லாந்து நாடு முழுவதும் கடைப்பிடிக்கப்படும் ஒரு நேர முறைமையாகும். 

இந்த நேர வலயம், கிரீன்விச் துள்ளிய நேரத்திற்கு (ஆங்கிலம்: *Greenwich Mean Time* (*GMT*) **[[ஒருங்கிணைந்த அனைத்துலக நேரம்|UTC]]+07:00** மணி நேரத்திற்கு முன்னதாக அமைகின்றது. 

பாங்காக் நகருக்கு முன்பு உள்நாட்டு நேரமாக **[[ஒருங்கிணைந்த அனைத்துலக நேரம்|UTC]]**+06:42:04 என இருந்தது. 1920-ஆம் ஆண்டு வரை இந்த நேரப் பயன்பாடு அமலில் இருந்து வந்தது. அதன் பின்னர் இந்தோசீனா நேரம் *(Indochina Time)*: எனும் **[[ஒருங்கிணைந்த அனைத்துலக நேரம்|UTC]]**+07:00; ICT; உள்நாட்டு நேரமாகப் பயன்படுத்தப் படுகிறது.

தாய்லாந்து, பகல் சேமிப்பு நேரத்தைக் கடைபிடிப்பது இல்லை. வியட்நாம், கம்போடியா, லாவோஸ், கிறிஸ்துமஸ் தீவு மற்றும் மேற்கு இந்தோனேசியாவுடன் ஒரே நேர மண்டலத்தைப் பகிர்ந்து கொள்கிறது.

## விளக்கம்

தமிழ்: ஒருங்கிணைந்த அனைத்துலக நேரம்
ஆங்கிலம்: **Coordinated Universal Time or UTC** 

**ஒருங்கிணைக்கப்பட்ட பன்னாட்டு நேரம்** அல்லது **ஒருங்கிணைந்த அனைத்துலக நேரம்** (**ஒ.ச.நே**) என்பது அதிதுல்லிய அணு நேர சீர்தரம் ஆகும். பன்னாட்டு அணு நேரத்தின் மூலம் வரையறுக்கப்பட்டு உள்ளன.

## தாய்லாந்து நேரம்

## மேற்கோள்

## மேலும் காண்க
* ஒருங்கிணைந்த அனைத்துலக நேரம்
* ஒ.ச.நே - 07:00
* கிரீன்விச் இடைநிலை நேரம்

பகுப்பு:தாய்லாந்து
பகுப்பு:நாடு வாரியாக நேர வலயங்கள்
தீர்த்தாண்டதானம்

**தீர்த்தாண்டதானம்** (**Theerthandathanam**),  தமிழ்நாட்டின் இராமநாதபுரம் மாவட்டம், திருவாடானை வட்டம், திருவாடானை ஊராட்சி ஒன்றியத்தில் உள்ள புல்லக்கடம்பன் ஊராட்சியில் அமைந்த கடற்கரை கிராமம் ஆகும். இது கிழக்கு கடற்கரை சாலையில், வங்காள விரிகுடா கடற்கரையில் உள்ளது. இதன் அஞ்சல் சுட்டு எண் 623409 மற்றும் அஞ்சலகம் தொண்டியில் உள்ளது. 

இக்கிராமத்தில் தீர்த்தாண்டதானம் சகல தீர்த்தேஸ்வரர் கோயில் உள்ளது. ஆடி அமாவாசை, மகாளய அமாவாசை, தை அமாவாசை நாட்களில் இக்கிராமக் கோயிலின் சகல தீர்த்தக் குளத்தில் நீராட பாவங்கள் நீங்கும் என்பது  இந்து சமயத்தவர்களின்  தொன்ம நம்பிக்கை ஆகும். 

இக்கிராமத்திலிருந்து 15 கிலோ மீட்டர் தொலைவில் திருவெற்றியூர் பாகம்பிரியாள் உடனுறை வன்மீகநாதர் கோயில் உள்ளது. இதனருகில் வட்டானம் ஊராட்சி, வடக்கில் சுந்தரபாண்டியன்பட்டிணம் ஊராட்சி, தெற்கில்  தொண்டி பேரூராட்சி உள்ளது. இது திருவாடானை (சட்டமன்றத் தொகுதி)க்கு உட்பட்டது.

## அமைவிடம்
தீர்த்தாண்டதானம் திருவாடானை]க்கு வடகிழக்கில் 26 கிலோ மீட்டர் தொலைவிலும், தொண்டிக்கு வடக்கில் 14 கிலோ மீட்டர் தொலைவிலும், இராமநாதபுரத்திற்கு வடக்கே 62 கிலோ மீட்டர் தொலைவில் உள்ளது.
## இதனையும் காண்க
* தீர்த்தாண்டதானம் சகல தீர்த்தேஸ்வரர் கோயில்
* திருவெற்றியூர் பாகம்பிரியாள் உடனுறை வன்மீகநாதர் கோயில்
* திருவாடானை ஆதிரத்தினேசுவரர் கோயில்

## மேற்கோள்கள்

## வெளி இணைப்புகள்
* தீர்த்தாண்டதானம் அருள்மிகு பெரியநாயகி உடனாய சர்வதீர்த்த ஈசுவரர்

பகுப்பு:இராமநாதபுரம் மாவட்டத்திலுள்ள கிராமங்கள்
பகுப்பு:இராமாயண நிகழிடங்கள்
தீர்த்தாண்டதானம் சகல தீர்த்தேஸ்வரர் கோயில்

**தீர்த்தாண்டதானம் சகல தீர்த்தேஸ்வரர் கோயில்**, தமிழ்நாட்டின் இராமநாதபுரம் மாவட்டம், திருவாடானை வட்டம், திருவாடானை ஊராட்சி ஒன்றியத்தில் உள்ள புல்லக்கடம்பன் ஊராட்சியில் அமைந்த தீர்த்தாண்டதானம் எனும் கடற்கரை கிராமத்தில் உள்ள சிவன் கோயில் ஆகும். 

## சிறப்பு நாட்கள்
ஆடி அமாவாசை, மகாளய அமாவாசை, தை அமாவாசை நாட்களில் இக்கோயிலின் சகல தீர்த்தக் குளத்தில் நீராட பாவங்கள் நீங்கும் என்பது  இந்து சமயத்தவர்களின்  தொன்ம நம்பிக்கை ஆகும்.  

இக்கோயிலில் தினம் ஒரு கால பூஜை மட்டுமே நடக்கிறது. நந்தீஸ்வரர், விநாயகர், வள்ளி தெய்வானையுடன் முருகன், ஸ்ரீதேவி, பூதேவி, மகாவிஷ்ணு, திருஞானசம்பந்தர், சூரியபகவான், தெட்சிணாமூர்த்தி மற்றும் நவக்கிரகங்களுக்கு தனிச் சன்னதிகள் உள்ளது.
 
* மூலவர்: சகல தீர்த்தேஸ்வரர் தீர்த்தமுடையவர்
* இறைவி:பெரியநாயகி 
* தீர்த்தம்: சகல தீர்த்தம் - நோய் நீக்கும். பாவம் போக்கும். ஆயுள் விருத்தி அளிக்கும்.
* விருட்சம் – பாதிரி மரம்
* திருத்தலச் சிறப்பு – பிதுர் தர்ப்பணம்
* மேற்கு நோக்கிய சிவலிங்கம், கிழக்கு நோக்கிய அம்மன். 
## அமைவிடம்
இது தொண்டிக்கு வடக்கே 14 கிலோ மீட்டர் தொலைவில் கிழக்கு கடற்கரை சாலையில், வங்காள விரிகுடா கடற்கரையில் உள்ளது. இக்கோயிலிருந்து 15 கிலோ மீட்டர் தொலைவில் திருவெற்றியூர் பாகம்பிரியாள் உடனுறை வன்மீகநாதர் கோயில் உள்ளது.
## தல வரலாறு
இராமபிரான், இலட்சுமணனுடன் சீதா பிராட்டியை தேடி இவ்வழியே இலங்கைக்கு சென்றார். அப்போது இவ்விடத்தில் சற்றுநேரம் இளைப்பாறினார். அவருக்கு தாகம் எடுக்கவே, வருணபகவான் ஒரு தீர்த்தம் உண்டாக்கி கொடுத்தார். அந்த நீரைப் பருகிய ராமபிரான் மனம் மகிழ்ந்தார். அப்போது அங்கு வந்த அகத்தியர், இராவணனை வெல்ல, இங்குள்ள சிவபெருமானை வணங்கிச் செல் என்றார். அவ்வாறே இராமரும் செய்தார்.
## இதனையும் காண்க
* திருவெற்றியூர் பாகம்பிரியாள் உடனுறை வன்மீகநாதர் கோயில்
* திருவாடானை ஆதிரத்தினேசுவரர் கோயில்
## வெளி இணைப்புகள்
* தீர்த்தாண்டதானம் அருள்மிகு பெரியநாயகி உடனாய சர்வதீர்த்த ஈசுவரர்
## மேற்கோள்கள்

பகுப்பு:இராமநாதபுரம் மாவட்டத்திலுள்ள சிவன் கோயில்கள்
வக்ஃபு

**வக்ஃபு** (*Waqf*) என்பதன் பொருள் (அறக்கொடையை) நிலைநாட்டுதல் ஆகும். ஒரு சொத்தை வக்ஃபு செய்வதன் மூலம் அந்தச் சொத்தின் உரிமையை இறைவனுக்கு உரித்தாக்கி, அதன் வருமானத்தையும் பலனையும் மக்களின் நலனுக்காக செலவிடுவதே நோக்கமாகும். வக்ஃப் அளிப்பவரை **வாகிஃப்** என்பர். இசுலாமிய சமயம் தொடர்பாக பள்ளிவாசல், கல்வி நிலையம் அல்லது தொண்டு நிறுவனம் அமைக்கும் நோக்கத்திற்காக முஸ்லீம்கள் இறைவன் பெயரால் அறக்கொடை வழங்குவர். ஒருவர் தன்னுடைய சொத்துக்களை வக்ஃபு என்ற அறம் செய்து விட்ட பிறகு,  அவரும் அவருடைய வழித்தோன்றல்களும் அந்தச் சொத்துக்களின் நிர்வாகிகளாக இருக்க முடியுமே தவிர, உரிமையாளர்களாக இருக்க முடியாது.

## வக்ஃபின் வகைகள்
பொதுவாக, வக்ஃபு சொத்துக்கள் பொது வக்ஃபு, தனி வக்ஃபு, பாதி பொது என மூவகைப்படும். பாலம், கிணறு, சாலை போன்ற அறக்கொடைகள் பொது வக்ஃப் என்பர். வக்ஃபு அளிப்பவரின் குடும்ப நலனுக்கும் உறவினருக்கும் மட்டுமே நன்மை அளிப்பது தனி வக்ஃபு ஆகும். குடும்ப நலனுக்காகப் பாதியும், பொது நலனுக்காகப் பாதியும் அளிக்கப்படும்போது பாதி பொது வக்ஃப், பாதி தனி வக்ஃபு எனப்படும். 

## இந்தியாவில் வக்ஃப் சட்டம்
பிரித்தானிய இந்தியாவின் ஆட்சிக்காலத்தில் முதன்முதலாக வக்ஃபு சொத்துக்கள் தொடர்பாக 1923-ஆம் ஆண்டில் சட்டம் இயற்றப்பட்டது.
1954-ஆம் ஆண்டில் பிரித்தானிய அரசு இயற்றிய 1923-ஆம் ஆண்டின் வக்ஃபு சட்டத்தை நீக்கி விட்டு, 1954-ஆம் ஆண்டில் புதிய வக்ஃபு சட்டம் இயற்றப்பட்டது. இச்சட்டத்தின் கீழ் ஒவ்வொரு மாநிலத்திலும் வக்ஃபு சொத்துக்களை நிர்வகிக்க தமிழ்நாடு வக்பு வாரியம் போன்ற வக்ஃபு வாரியங்கள் நிறுவப்பட்டன. பின்னர் 1995-ஆம் ஆண்டில் புதிய  வக்ஃபு  சட்டம் இயற்றப்பட்டு, 1954-ஆம் ஆண்டு வக்ஃபு சட்டம் நீக்கப்பட்டது.

## வக்ஃபு சொத்துக்களின் நிர்வாகம்

வக்ஃபு சொத்துக்களை நிர்வகிப்பவர்களை முத்தவல்லி என்பர். வக்ஃபு சொத்துகளான பள்ளிவாசல்கள், தர்காக்கள், சமயக் கல்வி நிலையங்களான (மதராசாகள்), பொதுக் கல்வி நிறுவனங்களான பள்ளிக்கூடங்கள், கல்லூரிகள் போன்றவைகளை நிர்வகிப்பதற்கு, அவற்றைக் கொடையாக கொடுத்தவர்களையோ அவரது வழித்தோன்றல்களையோ முத்தவல்லிகளாக வக்ஃபு வாரியம் நியமனம் செய்யும்.  கொடையாளர்களின் வாரிசுகள் இல்லாது போனால், வக்ஃபு வாரியம் பொறுப்பானவர்களை முத்தவல்லியாக நியமிக்கலாம். முத்தவல்லி நியமனத்தில் சர்ச்சைகள் ஏற்பட்டால் மாவட்ட உரிமையியல் நீதிமன்றம் முடிவு எடுக்கும்.
## இதனையும் காண்க
* முத்தவல்லி
* தமிழ்நாடு வக்பு வாரியம்

## மேற்கோள்கள்

 
## வெளி இணைப்புகள்
* முத்தவல்லி

பகுப்பு:தானங்கள்
அறக்கொடைகள்
பகுப்பு:வக்ஃபு வாரியம்
பகுப்பு:இசுலாமிய அமைப்புகள்
முத்தவல்லி

**முத்தவல்லி**, வக்ஃபாக (தானமாக)  வழங்கப்பட்ட சொத்துக்களை வழங்கியவரோ அல்லது அவரது வழித்தோன்றல்களோ பரம்பரையாக நிர்வகிப்பவர்களை குறிக்கும். ஒருவர் தன்னுடைய சொத்துக்களை வக்ஃபு  (தானம்) செய்துவிட்ட பிறகு அவரோ, அவருடைய வழித்தோன்றல்களோ அந்தச் சொத்துக்களின் நிர்வாகிகளாக இருக்க முடியுமே தவிர, உரிமையாளர்களாக இருக்க முடியாது. 

## வக்ஃபு சொத்துக்களின் நிர்வாகம்
வக்ஃபு சொத்துக்களை நிர்வகிப்பவர்களை முத்தவல்லி என்பர்.வக்ஃபு சொத்துகளான பள்ளிவாசல்கள், தர்காக்கள், சமயக் கல்வி நிலையங்களான (மதராசாகள்), பொதுக் கல்வி நிறுவனங்களான பள்ளிக்கூடங்கள் மற்றும் கல்லூரிகள் போன்றவைகளை நிர்வகிப்பதற்கு, அவைகளை கொடையாக கொடுத்தவர்களையே அல்லது அவரது வழித்தோன்றல்களை முத்தவல்லிகளாக வக்ஃபு வாரியம் நியமனம் செய்யும்.  கொடையாளர்களின் வாரிசுகள் இல்லாது போனால், வக்ஃபு வாரியம் பொறுப்பானவர்களை முத்தவல்லியாக நியமிக்கலாம். முத்தவல்லி நியமனத்தில் சர்ச்சைகள் ஏற்பட்டால் மாவட்ட உரிமையியல் நீதிமன்றம் முடிவு எடுக்கும்.

## இதனையும் காண்க
* வக்ஃபு
* தமிழ்நாடு வக்பு வாரியம்

## மேற்கோள்கள்

 
## வெளி இணைப்புகள்

பகுப்பு:இசுலாமிய அமைப்புகள்
நா. இலட்சுமி நாராயணன்

**நா. இலட்சுமி நாராயணன்** (*N. Lakshmi Narayanan*) என்பவர் இந்திய அரசியல்வாதியும் தமிழ்நாட்டின் மேனாள் சட்டமன்ற உறுப்பினரும் ஆவார். இவர் மதுரை மாவட்டம் மதுரை நகர்ப்பகுதியினைச் சேர்ந்தவர். மதுரை புனித மேரி உயர்நிலைப் பள்ளியில் பள்ளிக் கல்வியினையும், மதுரை அமெரிக்கன் கல்லூரி மற்றும் தியாகராசர் கல்லூரியில் கல்லூரிக் கல்வியினைக் கற்றுள்ளார். சென்னை சட்டக் கல்லூரியில் சட்டப் படிப்பில் இளநிலை சட்டம் பட்டம் பெற்றுள்ளார். இவர் 1977ஆம் ஆண்டு தமிழ்நாடு சட்டமன்றத்திற்கு நடைபெற்ற சட்டப் பேரவைத் தேர்தலில் மதுரை மத்தி சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார்.

## தேர்தல் செயல்பாடு
### 1977

## மேற்கோள்கள்

பகுப்பு:மதுரை மாவட்ட மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
மகசா அமினியின் மரணம்

**மகசா அமினி ** ( **Mahsa Amini** ), தவிரவும்   **ஜினா அமினி** அல்லது **ழினா அமினி** (, ) எனவும்அறியப்படும் 22 அகவை நிரம்பிய ஈரானியப் பெண் செப்டம்பர் 16, 2022 அன்று ஈரானின் தெகுரான் நகரில் காவல்துறையின் வன்செயல் என குற்றஞ்சாட்டுவகையில்  ஐயத்திற்குரிய சூழலில் மரணமடைந்தார்.

ஈரானின் சட்டம் ஒழுங்கைப் பராமரிக்கும் சட்ட செயலாக்க காவற்படையின் அங்கமான ஒழுக்கப்பண்பு வழிகாட்டுப் படை அரசு விதிமுறைகளுக்கேற்றவாறு  ஹிஜாப் அணியாதமைக்காக அமினியைக் கைது செய்தது. காவல்துறையின் கூற்றுப்படி அமினிக்கு காவல்நிலையத்தில் திடீரென்று இதய நிறுத்தம் ஏற்பட்டு தரையில் விழுந்தார்; இரண்டு நாட்கள் ஆழ்மயக்க நிலையில் இருந்து பின் மரணமடைந்தார். அவருடன் கைதானவர்களும் பிற நேரடி சாட்சிகளும் அமினி மிகக் கடுமையாக தாக்கப்பட்டதாக கூறினர்; இவற்றையும் கசிந்த மருத்துவ வருடி அறிக்கைகளையும் கொண்டு  அமினிக்கு பெருமூளை இரத்த ஒழுக்கு மற்றும் பக்கவாதம் ஏற்பட்டிருந்ததாக தனிப்பட்ட நபர்கள் கருதினர்.

அமினியின் மரணம் நாடுதழுவிய போராட்டங்களுக்கு வித்திட்டது; இது உலகநாடுகளின் கவனத்தை ஈர்த்தது.அகதிகளுக்கான ஐக்கிய நாடுகளின் ஆணையம் ஈரானின் இசுலாமியக் குடியரசில் பெண்களுக்கு எதிரான வன்முறை குறித்த அறிக்கை ஒன்றை வெளியிட்டது. உலகெங்கும் பல தலைவர்களும் அமைப்புக்களும் பிரபலங்களும் இந்நிகழ்வைக் கண்டித்ததுடன் போராட்டக்காரர்களுக்கு ஆதரவளித்தனர்.

ஈரானிய அரசு இந்தப் போராட்டங்களை ஒடுக்க முயன்றது; போராளிகள் மீது சிறுகுண்டுகள், உலோக சிறுகுண்டுகள், கண்ணீர்ப்புகை மற்றும் நீர்பீரங்கிகளைக் கொண்டு தாக்கியது. இன்ஸ்ட்டாகிராம், வாட்சப் போன்ற சமூக ஊடக நிரலிகளை தடை செய்தும் இணைய அணுக்கத்தைக் கட்டுப்படுத்தியும் போராட்ட ஒருங்கிணைப்பை அடக்கியது. 2019ஆம் ஆண்டு விதிக்கப்பட்ட முழுமையான இணைய முடக்கத்திற்குப் பிறகு இதுவே மிகக் கடுமையான கட்டுப்பாடுகளாகும்.

## மேற்கோள்கள்

பகுப்பு:2022 நிகழ்வுகள்
பகுப்பு:ஈரான்
பகுப்பு:பெண்ணியம்
மரபியல் வேறுபாடு

**மரபியல் மாறுபாடு** (Genetic variation) என்பது தனியன்களுக்கிடையே (:en:Individual) உள்ள டி.என்.ஏ வேறுபாடு அல்லது இனத்தொகைகளுக்கு இடையே உள்ள வேறுபாடுகள் ஆகும். மரபணு மாறுபாட்டிற்கான காரணங்களில் மரபணுத் திரிபு மற்றும் மரபியல் மீளிணைவு (:en:Genetic recombination) ஆகியவையும் அடங்கும். மரபணுத் திரிபே மரபியல் வேறுபாட்டிற்கான முதன்மைக் காரணியாக இருப்பினும், பாலியல் இனப்பெருக்கம், மரபணு நகர்வு (:en:Genetic drift) போன்ற பிற பொறிமுறைகளும் இதற்குப் பங்களிக்கின்றன.

## மேற்கோள்கள்


பகுப்பு:மரபணுக்கள்
தாய்லாந்து மாநிலங்கள்

**தாய்லாந்து மாநிலங்கள்** (ஆங்கிலம்: *Provinces of Thailand*; தாய்: จังหวัดของประเทศไทย); என்பது தாய்லாந்து நாட்டில் உள்ள அரசாங்க நிர்வாக நிலப்பகுதிகள் ஆகும். அந்த அமைப்பில் தாய்லாந்தில் உள்ள 76 மாநிலங்களும் (தாய்: จังหวัด; ஆங்கிலம்: *Changwat*); **புரோவின்சுகள்** *(Provinces)* எனப் பிரிக்கப்பட்டு நிர்வகிக்கப் படுகின்றன.

மற்றும் ஒரு **சிறப்பு நிர்வாகப் பகுதி** (ஆங்கிலம்: *Bangkok Special Administrative Area*; தாய்: เขตปกครองส่วนท้องถิ่นรงถิ่นรูปแบษ), தாய்லாந்து தலைநகர் பாங்காக் (*Bangkok*) மாநகரைக் குறிக்கும் நிர்வாகப் பகுதியாகும். அனைத்து மாநிலங்களும் தாய்லாந்து நாட்டின் முதன்மையான உள்ளாட்சி அரசுகள்.

## பொது

தாய்லாந்து நாட்டின் மாநிலங்கள் (*Provinces*); முதல் நிலையில் ஆம்போ (*Amphoe*) எனும் மாவட்டங்களாக (*Districts*) பிரிக்கப் படுகின்றன. இரண்டாம் நிலையில் தம்போன் (*Tambon*) எனும் துணை மாவட்டங்களாக (Sub Districts) பிரிக்கப் படுகின்றன. பின்னர் இந்தத் துணை மாவட்டங்கள் உள்ளாட்சி அரசுகளாக இயங்குகின்றன.

ஒவ்வொரு மாநிலமும் ஓர் ஆளுநரால் (ஆங்கிலம்: *Phu Wa Ratchakan Changwat*; தாய்: ผู้ว่าราชการจังหวัด) நிர்வாகம் செய்யப்படுகிறது. மாநில ஆளுநர்கள் மத்திய அரசாங்கத்தால் நியமிக்கப் படுகிறார்கள்.

## தாய்லாந்து இராச்சியம்
**தாய்லாந்து** (ஆங்கிலம்: *Thailand* அல்லது *Kingdom of Thailand*; தாய்: ประเทศไทย), அதிகாரப்பூர்வமாக **தாய்லாந்து இராச்சியம்** (*Kingdom of Thailand*), முன்னர் **சயாம்** (ஆங்கிலம்: *Siam*, தாய்: สยาม) என்பது தென்கிழக்கு ஆசியாவில் உள்ள ஒரு நாடு ஆகும்.

இந்த நாட்டின் வடக்கில் மியான்மர், லாவோஸ்; கிழக்கில் லாவோஸ், கம்போடியா; தெற்கில் தாய்லாந்து வளைகுடா, மலேசியா; மேற்கில் அந்தமான் கடல் எல்லைகளாக அமைந்துள்ளன. தாய்லாந்தின் கடல் எல்லைகளாக தென்கிழக்கே தாய்லாந்து வளைகுடா; வியட்நாம், தென்மேற்கே அந்தமான் கடலில் இந்தோனேசியா, இந்தியா ஆகிய நாடுகளும் உள்ளன.

### சயாம்
1939 சூன் 23 வரை தாய்லாந்தின் அதிகாரபூர்வப் பெயர் **சயாம்** ஆகும். பின்னர் இது தாய்லாந்து என மாற்றம் கண்டது. மீண்டும் 1945 முதல் 1949 மே 11 வரை சயாம் என அழைக்கப்பட்டது. மீண்டும் 1949 மே 12-ஆம் தேதி தாய்லாந்து என மாற்றம் கண்டது.

தாய்லாந்து மன்னர் அந்த நாட்டின் அரசுத் தலைவர்; இராணுவப் படைகளின் தலைவர்; பௌத்த மதத்தை உயர்நிலைப் படுத்துபவர்; அனைத்து நம்பிக்கைகளுக்கும் பாதுகாவலரும் ஆவார்.

## தாய்லாந்து மாநிலங்கள்

* 31 டிசம்பர் 2019-இல் தாய்லாந்தின் மொத்த மக்கள் தொகை 66,558,935 ஆகும்.
* தாய்லாந்தின் மொத்த நிலப்பரப்பு 517,646&nbsp;km2 (2013-இல்)

## மேற்கோள்கள்

பகுப்பு:தாய்லாந்து மாகாணங்கள்
அகலவாயன்

**பெரும் நாரைகள்** அல்லது **அகலவாயன்** (*Openbill stork*) என்பது *அனசுடோமசு* பேரினத்தில் உள்ள இரண்டு நாரை (சிகோனிடே குடும்பம்) சிற்றினங்கள் ஆகும். இவை பெரிய பறவைகள் ஆகும். இவை பெரிய அலகுகளின் வகைப்படுத்தப்படுகின்றன. இவற்றின் தாடைகள் நுனியைத் தவிரப் பிற பகுதியில் சந்திப்பதில்லை. இந்த அம்சம் முதிர்வடைந்த பறவைகளில் காணப்படுகிறது. இந்த இரண்டு சிற்றினங்களும் முதன்மையாக மொல்லுடலிகளை உண்கின்றன. மேல் அலகின் மேற்கூரை ஆப்பிரிக்க நாரையின் தட்டு போன்ற அமைப்புகளுடன் ("லேமலே") விளிம்பில் உள்ளது. ஆனால் இவை நத்தை குத்தி நாரையில் இல்லை.

*அனசுடோமசு* பேரினமானது 1791 ஆண்டில் பிரெஞ்சு இயற்கையியலாளர் பியர் பொன்னேட்டரால் நிறுவப்பட்டது. மாதிரி இனங்கள் பின்னர் ஆசிய நாரை (*அனசுடோமசு ஆசுகிடன்சு*) என நியமிக்கப்பட்டன. *அனசுடோமசு* என்ற பெயர் பண்டைய கிரேக்க *αναστομοω* *அனசுடோமோசு* என்பதிலிருந்து வந்தது. இதன் பொருள் "வாயால் அலங்கரிப்பது" அல்லது "அகலமாகத் திறந்த வாய்" என்பதாகும்.

## சிற்றினங்கள்
இப்பேரினத்தின் கீழ் இரண்டு சிற்றினங்கள் உள்ளன. அவை:

## மேற்கோள்கள்

பகுப்பு:பறவைப் பேரினங்கள்
பகுப்பு:நாரைகள்
மத்திய பிரதேச மாநில நெடுஞ்சாலை 27

**மத்தியப் பிரதேச மாநில நெடுஞ்சாலை 27** ( **MP SH 27** )  என்பது மத்திய பிரதேசத்தில் உள்ள மாநில நெடுஞ்சாலை ஆகும். 386.60 கி.மீ. தொலைவுள்ள இந்தச் சாலை  ராஜஸ்தான் மாநிலத்தின் ஜலாவர், மத்தியப் பிரதேசத்தின் உஜ்ஜைன் மற்றும் மகாராஷ்டிராவின் மல்காபூர் ஆகிய இடங்களை இணைக்கிறது.   

இது ராஜஸ்தானில்  ஜலவரில்  தொடங்கி  மத்தியப் பிரதேசத்திற்குள் டோங்கர்கான் என்ற இடத்தின் வழியாக அகர், உஜ்ஜைன், இந்தூர், பர்வாஹா, புர்ஹான்பூர் போன்ற இடங்களை கடந்து இறுதியாக மகாராஷ்டிராவில் மல்காபூரில் நுழைகிறது.

## குறிப்புகள்

பகுப்பு:மத்தியப் பிரதேச மாநில நெடுஞ்சாலைகள்
சினோசெபலே சமர் (கிமு 364)

**சினோசெபலே சமர்** (*Battle of Cynoscephalae (364 BC)*) என்பது பெலோப்பிடாசுவின் தலைமையிலான தீப்சின் படைகள் அலெக்சாந்தரின் தெசலியன் படைகளுக்கு எதிராக போரிட்ட ஒரு போராகும். இதில் பெலோப்பிடாசு கொல்லப்பட்டார்; இருப்பினும், தீப்ஸ் வெற்றி பெற்றது.    அடுத்த ஆண்டு, தீப்சின் தளபதி  எபமினோண்டாசு அலெக்சாந்தருக்கு எதிரான போரில் வெற்றி பெற்று, அதன் மூலம் பெலோப்பிடாசின் மரணத்திற்கு அவர் பழிவாங்கினார்.
link=//upload.wikimedia.org/wikipedia/commons/thumb/2/2d/362BCThebanHegemony.png/220px-362BCThebanHegemony.png|வலது|thumb| தீப்சின் மேலாதிக்கம், சினோஸ்செபலே

## குறிப்புகள்

பகுப்பு:தீப்சின் மேலாதிக்கம்
பகுப்பு:கிமு 364
சா. இராம. முத்தையா செட்டியார்

**சாத்தப்பன் இராமநாதன் முத்தையா செட்டியார்** (**Sathappan Ramananathan Muthiah Chettiar**), பிரித்தானிய இந்தியாவின் தன வணிகர், வங்கியாளர் மற்றும் கொடையாளர் ஆவார். இவர் தமிழ்நாடு, இலங்கை, மலேசியா மற்றும் பர்மாவில் வணிகம் செய்தவர். இவரின் மகன்களில் வங்கியாளர் சா. இராம. மு. சிதம்பரம் செட்டியார் ஒருவர் ஆவார்.

## கொடைகள்
சிதம்பரம் நடராஜர் கோயிலை பல இலட்சம் ரூபாய் செலவில் சீரமைத்தார். மேலும் சிதம்பரத்தில் சத்திரம் ஒன்றை நிர்மானித்தார். மேலும் காசி நாட்டுக்கோட்டை நகரத்தார் சத்திரத்தை நிறுவ நன்கொடை அளித்தார்.

## குடும்பம்
முத்தையா செட்டியாரின் குடும்பம்: 
* சா. இராம. மு. சிதம்பரம் செட்டியார் (மகன்)
* சா. இராம. மு. இராமசாமி செட்டியார் (மகன்)
* சா. இராம. மு. அண்ணாமலை செட்டியார் (மகன்)
* மு. அ. முத்தையா செட்டியார் (அண்ணாமலை செட்டியாரின் மகன்)

## மேற்கோள்கள்
* 

பகுப்பு:1840 பிறப்புகள்
பகுப்பு:1900 இறப்புகள்
பகுப்பு:இந்திய வங்கியாளர்கள்
பகுப்பு:இந்தியப் புரவலர்கள்
சா. இராம. மு. சிதம்பரம் செட்டியார்

**சாத்தப்பன் இராமநாதன் முத்தையா சிதம்பரம் செட்டியார்** (**Sattappan Ramanathan Muthiah Chidambaram Chettiar**), சா. இராம. முத்தைய செட்டியாரின் மூன்று மகன்களில் மூத்தவர். இவர் 1897-ஆம் ஆண்டில் பிரித்தானிய இந்தியாவை ஆண்ட சென்னை மாகாண ஆளுநரிடமிருந்து ஆண்டிப்பட்டி ஜமீன் நிலத்தை விலைக்கு வாங்கியவர். இவரது தம்பிகள் சா. இராம. மு. இராமசாமி செட்டியார் மற்றும் சா. இராம. மு. அண்ணாமலை செட்டியார் ஆவர்.
## மேற்கோள்கள்

* 

பகுப்பு:நாட்டுக்கோட்டை நகரத்தார்
தென் மண்டல வரிப்பாறைகள்

thumb|மகாராட்டிர மாநிலம் மதேரன் பகுதியிலுள்ள மேற்குத் தொடர்ச்சி மலையில் வரிப்பாறைகள்
thumb|செயற்கைக்கோள் மூலம் எடுத்த படிமம்
thumb|நான்கு வகைப் பகுதிகளின் வரைபடம்
**தென் மண்டல வரிப்பாறைகள்** அல்லது தக்காண வரிப்பாறைகள் என்பவை இந்தியாவின் மத்தியப் பகுதியிலும் மேற்குப் பகுதியிலும் காணப்படும் எரிமலைக் குழம்புப் பாய்வுகளால் ஆன, ஏறக்குறைய 500 000 சதுர கிலோமீட்டர் பரப்பளவைக் கொண்ட பாறைத் தொகுதியைக் குறிக்கும். மண் அரிப்பு காரணமாக, இவை படிக்கட்டு போன்ற அமைப்பினைப் பெற்றுள்ளன. இவ்வகைப் பாறைகள் காணப்படும் பகுதிகள் நான்கு வகைப்படுவன: அவை 1. முக்கியமான தென் மண்டலப் பகுதி, 2. மால்வா வரிப்பாறைகள், 3. மாண்டலாப் பகுதி, 4. செளராட்டிரப் பீடபூமி.

## மேற்கோள்கள்


பகுப்பு:புவியியல் தொடர்பான குறுங்கட்டுரைகள்
சா. இராம. மு. இராமசாமி செட்டியார்

திவான் பகதூர் **சாத்தப்பன் இராமநாதன் முத்தையா இராமசாமி செட்டியார்**,  (1872 – 5 நவம்பர் 1918) வணிகரும், வங்கியாளரும்,சென்னை மாகாண சட்ட மேலவை உறுப்பினரும் ஆவார். 
## குடும்பம்
சா. இராம. முத்தையா செட்டியாரின் மூன்று மகன்களில்  இராமசாமி செட்டியார் இரண்டாமவர். இவருக்கு மூத்தவர் சா. இராம. மு. சிதம்பரம் செட்டியார், இளையவர் சா. இராம. மு. அண்ணாமலை செட்டியார் ஆவார்.

## இந்தியன் வங்கி
1906-ஆம் ஆங்கிலேயர்கள் நடத்திய அர்பத்நாட் வங்கி வீழ்ச்சி அடைந்த போது, இதனை வாங்கி இந்தியன் வங்கி எனப்பெயரிட்டு நிறுவியர்களில் இராமசாமி செட்டியாரும் ஒருவர் ஆவார். 1907-ஆம் ஆண்டில் இராமசாமி இந்தியன் வங்கி இயக்குநர் பதவியிலிருந்து விலகியதால், அவரது தம்பி சா. இராம. மு. அண்ணாமலை செட்டியார்  இந்தியன் வங்கியின் இயக்குநர் பதவிக்கு நியமிக்கப்பட்டார்.

## அறக்கொடைகள்
1912-ஆம் ஆண்டில் இராமசாமி செட்டியார் சிதம்பரம் நகராட்சியில்  குடிநீர் விநியோகிக்க ரூபாய் ஒரு இலட்சம் நன்கொடையாக வழங்கினார். 1913-ஆம் ஆண்டில் சிதம்பரத்தில் தனது சொந்த செலவில் இராமசாமி செட்டியார் நகர உயர்நிலைப் பள்ளியை நிறுவினார்.

## மேற்கோள்கள்

* 
* 
* 

பகுப்பு:1872 பிறப்புகள்
பகுப்பு:1918 இறப்புகள்
பகுப்பு:இந்திய வங்கியாளர்கள்
பகுப்பு:தமிழக சட்டமன்ற மேலவை உறுப்பினர்கள்
தெற்கு பட்டன் தீவு தேசிய பூங்கா

**தெற்கு பட்டன் தீவு தேசிய பூங்கா** (*South Button Island National Park*) என்பது இந்தியாவின் அந்தமான் மற்றும் நிக்கோபார் தீவுகளின் கடற்கரையில் அமைந்துள்ள ஒரு தேசிய பூங்கா ஆகும். இந்த பாதுகாக்கப்பட்ட தீவின் மொத்த பரப்பளவு சுமார்  ஆகும். இது அண்டைத் தீவுகளான வடக்கு பட்டன் தீவு தேசிய பூங்கா மற்றும் நடுப் பட்டன் தீவு ஆகியவற்றுடன், இரண்டு தேசிய பூங்காக்களும், தெற்கு அந்தமான் தீவின் கடற்கரையில் உள்ள ஜான்சி இராணி கடல் தேசிய பூங்காவின் ஒரு பகுதியாகும்.

## பூங்கா
தெற்கு பட்டன் தீவு தேசிய பூங்கா ஜான்சி இராணி தேசிய கடல் தேசிய பூங்காவின் ஒரு பகுதியாகும். இது ஹேவ்லாக் தீவின் தென்மேற்கு  தொலைவில் அமைந்துள்ளது.  ஓடி படகில் சுமார் இரண்டு மணி நேரப் பயணத்தில் சென்றடையலாம்.

## சுற்றுலா
தீவினைச் சுற்றியுள்ள கடலால் மிதமான கடல்சார் காலநிலையை இத்தீவில் காணப்படுகிறது. இத்தீவின் நாளொன்றின் சராசரி வெப்பநிலை  வரை மாறுபடும். சூன் மற்றும் அக்டோபர் மாதங்களுக்கு இடைப்பட்ட தென்மேற்கு பருவமழை காலத்தில் இத்தீவில் அதிக மழை பெய்யும். பெரும்பாலான சுற்றுலாப் பயணிகள் திசம்பர் மற்றும் ஏப்ரல் மாதங்களுக்கு இடையில் வருகிறார்கள்.

சிறிய தீவைச் சுற்றியுள்ள முக்கிய ஈர்ப்புகளில் ஒன்று ஆழமற்ற நீரில் தெளிவாகக் காணப்படும் பவளப்பாறைகள் ஆகும். இந்த வெப்பமண்டல பவளப்பாறைகள் ( குறைந்த ஆழத்தில் உள்ளன. இத்தீவு இசுகூபா மூழ்கலுக்குப் பிரபலமான தளமாகும்.

## தாவரங்கள் மற்றும் விலங்கினங்கள்
இத்தீவில் இருக்கும் சில மரங்கள் மற்றும் புதர்கள் பிரம்பு பனை *கலமசு பலூசுட்ரிசு*, கொடி மூங்கில் *டினோக்ளோவா அண்டமானிகா* மற்றும் *பரிஷியா இன்சிக்னிசு*, *கலோபில்லம் சோலாட்ரி*, *[[பலா இனம்]]*, *கேனரியம்*, திப்டெரோகார்பசு *கிராண்டிப்ளோரசு*, *என்டிபிரோசிசுமால்சு*, திப்டெரோகார்பசு,   *சைடெராக்சிலோன்*, *அப்ரோசா வில்லோசுலா*, பேக்கௌரியா *சபிடா*, கரியோட்டா *மிடிசு* மற்றும் *டைனோக்ளோவா பலஸ்ட்ரிசு*.

தீவின் நிலப்பரப்பு சிறிய அளவில் உள்ளதால் இங்கு நிலவாழ் பாலூட்டிகள் குறைவாக உள்ளன. இங்கு நீர்வாழ் விலங்குகள் அதிகமாக காணப்படுகிறது. இதில், ஆவுளியா, நீர் பல்லிகள், கடலாமை, ஓங்கில் மற்றும் நீலத் திமிங்கலங்கள் ஆகியவை அடங்கும். கரைக்கு வெளியே காணப்படும் மீன்களில் பொமடோமைடீ, ஸ்வீட்லிப்ஸ், சேவல்கோழி மீன், கடல் தேவதை மீன், பட்டாம்பூச்சி மீன், டெவில் ரேஸ், ஆனைத்திருக்கை மற்றும் சீலா, அத்துடன் நுடிபிராஞ்ச்சு, பேய்க்கணவாய் மற்றும் இறால் ஆகியவை அடங்கும். கடல் ஆமைகள் இங்கு இனப்பெருக்கம் செய்கின்றன. சின்ன உழவாரன் (*ஏரோட்ராமசு புசிபாகசு*) மற்றும் தனித்துவமான வெள்ளை-வயிறு கடற்கழுகு (*ஹாலியாயீடசு லுகோகாசுடர்*) காணப்படுகிறது.

## மேலும் பார்க்கவும்

* முனைவர் கே. கே. முகமது கோயா கடல் வெள்ளரி பாதுகாப்பு காப்பகம்

## மேற்கோள்கள்

பகுப்பு:அந்தமான் நிக்கோபார் தீவுகள்
ஜனநாயக முற்போக்கு ஆசாத் கட்சி

**ஜனநாயக முற்போக்கு ஆசாத் கட்சி (டிஏஏபி)** என்பது குலாம் நபி ஆசாத்தால் 26 செப்டம்பர் 2022 அன்று ஜம்முவில் உருவாக்கப்பட்ட ஒரு இந்திய அரசியல் கட்சியாகும். இக்கட்சி ஜம்மு மற்றும் காஷ்மீரை அடிப்படையாகக் கொண்டு செயல்ப்படும் ஒரு மாநிலக் கட்சி ஆகும். இக் கட்சியின் முக்கிய மூன்று செயல் திட்டங்களைக் கொண்டுள்ளது. அவை ஜம்மு மற்றும் காஷ்மீருக்கு முன்பு இருந்த முழு மாநில அந்தஸ்து, நிலத்தின் மீதான உரிமை, பூர்வீக குடிகளுக்கான வேலைவாய்ப்பு போன்றவற்றை மீட்டெடுப்பதாகும். கட்சியின் சித்தாந்தம் மகாத்மா காந்தியின் கொள்கைகளை அடிப்படையாகக் கொண்டது.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:சம்மு காசுமீர் அரசியல் கட்சிகள்
கைட்ரோசொரசு

**கைட்ரோசொரசு**, பொதுவாக **பாய்மரத்துடுப்பு டிராகன்கள்** அல்லது **பாய்மரத்துடுப்பு பல்லிகள்** என்று அழைக்கப்படுகிறது. இது அகமிடே குடும்பத்தில் உள்ள ஒரு பேரினமாகும். இவை ஒப்பீட்டளவில் பெரிய பல்லிகளாகும். இவற்றின் வால்களில் பாய்மரம் போன்ற அமைப்பால் இவ்வாறு பெயரிடப்பட்டுள்ளன. இவை இந்தோனேசியா (4 சிற்றினங்கள்) மற்றும் பிலிப்பீன்சு (1 இனம்) ஆகியவற்றைப் பூர்வீகமாகக் கொண்டவை. இங்கு இவை ஆறு மற்றும் சதுப்புநிலம் போன்ற தண்ணீருக்கு அருகில் உள்ள இடங்களில் காணப்படுகின்றன. பாய்மரத்துடுப்பு பல்லிகள் பகுதி நீர் வாழ் உயிரினங்கள் ஆகும். துளசிப் பூக்களைப் போலவே இவற்றின் கால்கள் மற்றும் வால் இரண்டையும் ஆதரவாகப் பயன்படுத்தி தண்ணீரின் குறுக்கே குறுகிய தூரம் ஓடக்கூடியவை. இவை வாழ்விட இழப்பு மற்றும் வன விலங்கு வர்த்தகத்தகம் ஆகிய இரண்டு காரணங்களால் அச்சுறுத்தப்படுகின்றன.

இவை **ஹைட்ரோசௌரினே** என்ற துணைக் குடும்பத்தின் உறுப்பினர்கள் ஆவர்.

## சிற்றினங்கள்
ஊர்வன தரவுத்தளத்தின் படி தற்போது ஐந்து சிற்றினங்கள் உள்ளன.

## மேற்கோள்கள்

## இதனையும் காண்க
*
*

* ''Hydrosaurus'', ZipCodeZoo.com

பகுப்பு:ஊர்வனப் பேரினங்கள்
பகுப்பு:பல்லிகள்
வெபரின் பாய்மரப் பல்லி

**வெபரின் பாய்மரப் பல்லி** (*Weber's sailfin lizard*) அல்லது கல்மகோரா பாயமரத்துடுப்பு டிராகன் (*கைட்ரோசொரசு வெபெரி)* என்பது அகமிடே குடும்பத்தில் உள்ள பல்லி சிற்றினமாகும். இந்தச் சிற்றினம் இந்தோனேசியாவில் மட்டுமே காணப்படும் அகணிய உயிரி ஆகும்.

## புவியியல் வரம்பு
*கை. வெபெரி* கல்மகோரா மற்றும் மலுக்குவின் டெர்னேட் தீவுகளில் மட்டுமே காணப்படுகிறது. 

## ஆயுள்
*கை. வெபெரியின்* ஆயுட்காலம் 10 முதல் 15 ஆண்டுகள் வரை இருக்கும்.

## விளக்கம்
*கை. வெபெரி* என்பது *[[கைட்ரோசொரசு]]* பேரினத்தின் மூன்று அங்கீகரிக்கப்பட்ட சிற்றினங்களில் மிகச் சிறியது. இதன் சராசரி மொத்த நீளம் (வால் உட்பட)  ஆகும். 

## உணவு
*கை. வெபெரி* அனைத்துண்ணி வகையினைச் சார்ந்தது. எந்த விலங்கைத் தின்றுவிட முடியுமோ அதைத் தின்னும் தன்மையுடையது. பலவகையான தாவரங்களையும் பழங்களையும் உட்கொள்கிறது.

## கொல்லைப்படுத்தல்
கொல்லைப்படுத்தப்பட்ட நிலையில், *கை. வெபெரியின்* இளம் உயிரிகள் பொதுவாக 60% பூச்சி / 40% தாவர உணவுகளின் உதவியால் பராமரிக்கப்படுகின்றன. முதிர்ச்சியடைந்தவை தோராயமாக 75% தாவரங்களையும் 25% பூச்சிகளையும் மற்ற தாவரமற்ற உயிரினங்களையும் உட்கொள்கின்றன.

## இனப்பெருக்கம்
*கை. வெபெரி* முட்டையிட்டு குஞ்சுப் பொறிக்கக்கூடியவை.

## சொற்பிறப்பியல்
இதனுடைய சிற்றினப்பெயரான *வெபெரி*, ஜெர்மன்-இடச்சு விலங்கியல் நிபுணர் மேக்சு வில்ஹெல்ம் கார்ல் வெபர் வான் போசின் நினைவாக இடப்பட்டுள்ளது.

## மேற்கோள்கள்

## வெளி இணைப்புகள்
* ''ஹைட்ரோசரஸ் வெபெரியின்'' புகைப்படங்கள் (பிரெஞ்சு)

## மேலும் படிக்க
*Barbour T (1911). "New Lizards and a New Toad from the Dutch East Indies, with Notes on Other Species". *Proceedings of the Biological Society of Washington* **24**: 15–22. (*Hydrosaurus weberi*, new species, pp. 20–21).
*Barts M, Wilms T (2003). "*Die Agamen der Welt*". *Draco* **4** (14): 4-23. (in German).
*Colwell GJ (1993). "*Hydrosaurus weberi* (Weber's sail-fin dragon)". *Morphology Herpetological Review* **24** (4): 150.
*de Rooij N (1915). *The Reptiles of the Indo-Australian Archipelago. I. Lacertilia, Chelonia, Emydosauria*. Leiden: E. J. Brill. xiv + 384 pp.
*Gábris J (2003). "*Zur Haltung von philippinischen Segelechsen* (Hydrosaurus pustulatus)". *Draco* **4** (14): 24–33. (in German).
*Werning H (2002). *Wasseragamen und Segelechsen*. Münster: Natur und Tier Verlag. 127 pp. (in German). [review in *Sauria* **26** (4): 17.] 
*Werning H (2004). "*Bibliographie der Gattungen* Physignathus, Lophognathus *und* Hydrosaurus". *Iguana Rundschreiben* **17** (2): 18–31. (in German).

பகுப்பு:ஊர்வன
பகுப்பு:அகணிய உயிரிகள்
சூடோகா

***சூடோகா*** (*Zootoca*) என்பது *லாசெர்டிடே* குடும்பத்தைச் சேர்ந்த பல்லி பேரினமாகும்.

## சிற்றினங்கள்
*சூட்டோகா* பேரினத்தின் கீழ் இரண்டு சிற்றினங்கள் உள்ளன. அவை.

* *சூடோகா விவிபாரா* (லிக்டென்சுடைன், 1823) - குட்டிப்போடும் பல்லி
* *சூடோகா கார்னியோலிகா* (மேயர், போம், டைட்மேன், & பிசுகாப், 2000)

## மேற்கோள்கள்

பகுப்பு:பல்லிகள்
பகுப்பு:ஊர்வனப் பேரினங்கள்
தாசியா

***தாசியா*** என்பது பல்லிகளின் பேரினமாகும். இது பொதுவாக **சின்சிடே** குடும்பத்தில் மர அரணை அல்லது டாசியாசு என்று அழைக்கப்படுகிறது. இந்த பேரினமானது ஆசியாவில் மட்டுமே காணப்படும் அகணிய உயிரி ஆகும்.

## சிற்றினங்கள்
*தாசியா* பேரினமானது பத்து சிற்றினங்களைக் கொண்டுள்ளது.

* *தாசியா கிரிபினி* டெய்லர், 1915 – கிரிபின் தாசியா
* *தாசியா கிரிசியா* (கிரே, 1845) - பெரிய மர அரணை, சாம்பல் தாசியா, சாம்பல் மர அரணை
* *தாசியா ஹலியானா* (ஆலி & நெவில், 1887) - இலங்கை தாசியா
* *தாசியா ஜான்சிங்கி* அரிகிருஷ்ணன் மற்றும் பலர்., 2012 – தடை செய்யப்பட்ட மர அரணை
* *தாசியா நிகோபரென்சிசு* பிசுவாசு & சன்யால், 1977 – நிக்கோபார் தாசியா, நிக்கோபார் மர அரணை
* *தாசியா ஒலிவேசியா* கிரே, 1839 – ஆலிவ் *தாசியா* , ஆலிவ் மர அரணை
* *தாசியா செமிசின்க்டா* (டபிள்யூ பீட்டர்சு, 1867) – பீட்டர்சு தாசியா
* *தாசியா சப்கேருலியா* (பௌலேஞ்சர், 1891) – பவுலங்கரின் தாசியா, பவுலங்கரின் மர அரணை
* *தாசியா விட்டடா* (எடலிங், 1865) – போர்னியோ ஸ்கின்க், கோடிட்ட மர அரணை
* *தாசியா வினேரி* (செல்போர்ட், 1905) – செல்போர்டின் அரணை

## மேற்கோள்கள்

## மேலும் படிக்க
*Gray JE (1839). "Catalogue of the Slender-tongued Saurians, with Descriptions of many new Genera and Species". *Ann. Mag. Nat. Hist.*, [*First Series*] **2**: 331–337. (*Dasia*, new genus, p.&nbsp;331; *D. olivacea*, new species, p.&nbsp;331).
*Harikrishnan S, Vasudevan K, De Silva A, Deepak V, Kar NB, Naniwadekar R, Lalremruata A, Prasoona LR, Aggarwal RK (2012). "Phylogeography of *Dasia* Gray, 1830 (Reptilia: Scincidae), with the description of a new species from southern India". *Zootaxa* **3233**: 37–51. Preview. (*Dasia johnsinghi*, new species).

பகுப்பு:அரணை
பகுப்பு:ஊர்வனப் பேரினங்கள்
மர அரணை

***தாசியா ஜான்சிங்கி*** (*Dasia johnsinghi*) என்பது மர அரணை எனப்படும் அரணைச் சிற்றின அகணிய உயிரி ஆகும். இது இந்தியாவின் தமிழ்நாட்டின் மேற்குத் தொடர்ச்சி மலையின் தென்பகுதியில் அறியப்படுகிறது. இவை மரங்களில் வாழும் வகையில் தகவமைப்பினைப் பெற்றுள்ளன.

## மேற்கோள்கள்

பகுப்பு:இந்திய ஊர்வன
பகுப்பு:அரணை
பட்டாணி ஆறு

**பட்டாணி ஆறு** (ஆங்கிலம்: *Pattani River*; தாய்: แม่น้ำปัตตานี); தா. பொ. எ.; *Maenam Pattan*); என்பது தென் தாய்லாந்து, பட்டாணி மாநிலம், பட்டாணி நகரத்தில் உள்ள ஆறு.

இந்த ஆறு மலேசியா, கெடா பெத்தோங் மாவட்டம்; மற்றும் தாய்லாந்து யாலா மாநிலம்; ஆகிய பகுதிகளில் உற்பத்தி ஆகிறது. இந்த ஆற்றுப் படுகையின் மத்திய மற்றும் தெற்குப் பகுதிகளில் பல மலைத்தொடர்கள் உள்ளன. வடக்குப் பகுதியில் பட்டாணி ஆற்றுச் சமவெளியை இந்த ஆறு ஆதிக்கம் செலுத்துகிறது.

## பொது

பட்டாணி மாநிலம்; யாலா மாநிலம் ஆகிய மாநிலங்களின் வழியாகப் பாயும் இந்த ஆறு, பின்னர் பட்டாணி நகரத்தைக் கடந்து தாய்லாந்து வளைகுடாவில் கலக்கிறது.

தீபகற்ப மலேசியாவில் உற்பத்தியாகும் தாய்லாந்து ஆறுகளில் பட்டாணி ஆறுதான் மிக நீளமானது. 214 கிலோமீட்டர் நீளம் கொண்டது. யாகா ஆறு (*Yaha River*); மற்றும் நோங் சிக் ஆறு (*Nong Chik River*); ஆகிய இரு ஆறுகளைத் துணை ஆறுகளாகக் கொண்டுள்ளது.

யாலா மாநிலத்தில் பட்டாணி ஆற்றைத் தேக்கி ஓர் அணையைக் கட்டி ஒரு நீர்த்தேக்கத்தை உருவாக்கி இருக்கின்றனர். அதன் பெயர் பாங் லாங் நீர்த்தேக்கம் (*Bang Lang Reservoir*). பாங் லாங் நீர்த்தேக்கத்தில் இருந்து மற்றொரு நீர்த்தேக்கமான பட்டாணி நீர்த்தேக்கத்தையும் (*Pattani Dam*) உருவாக்கி இருக்கின்றனர்.

### சான் காலா கிரி மலை

இந்த ஆற்றின் வழித்தடத்தில் சான் காலா கிரி மலை (*San Kala Khiri*); மற்றும் பைலோ மலை (*Pilo Mountain*); என இரண்டு பெரிய மலைகள் உள்ளன. அவை தாய்லாந்து மற்றும் மலேசியா நாடுகளுக்கு இடையே இயற்கையான எல்லைகளாகவும் உள்ளன.

பெரும்பான்மையான மக்கள், ஏறத்தாழ 715,000 மக்கள், பட்டாணி ஆற்றுப் படுகையில் (*Pattani River Basin*) வாழ்கின்றனர். விவசாயமும் கால்நடை வளர்ப்புமே இவர்களின் தொழில்கள்.

## மேற்கோள்கள்

## மேலும் காண்க

பகுப்பு:தாய்லாந்தின் ஆறுகள்
சுனில் அம்பேத்கர்

**சுனில் அம்பேத்கர்** (**Sunil Ambekar**) (பிறப்பு:26 டிசம்பர் 1967) மார்ச் 2020 முதல் இராஷ்டிரிய சுயம் சேவாக் சங்கத்தின் ஊடகம் மற்றும் விளம்பரப் பிரிவின் கூட்டுத் தலைவராக நியமிக்கப்பட்டவர்.இப்பொறுப்பு வகிக்கும் முன்னர் சுனில்அம்பேத்கர், 2003-ஆம் ஆண்டு முதல் மாணவர் அணியான  அகில பாரதிய வித்யார்த்தி பரிஷத்தின் (ஏபிவிபி) தேசிய அமைப்புச் செயலாளராக இருந்தார். இவர் *The RSS: Roadmaps 21st Century*  (*ஆர்எஸ்எஸ்: 21வது நூற்றாண்டிற்கான சாலை வரைபடங்கள்*) எனும் ஆங்கில நூலை எழுதியுள்ளார்.

நாக்பூரில் பிறந்த சுனில் அம்பேகர், விலங்கியல் பாடத்தில் முதுகலைப் பட்டம் பெற்றவர். துவக்கத்தில் விதர்பா பிரதேசத்தின் ஏபிவிபியின் அமைப்புச் செயலாளராக இருந்தார். சீனப் பொதுவுடமைக் கட்சியின் சர்வதேசத் துறையின் கீழ் சர்வதேச நட்பு தொடர்புக்கான சீன சங்கத்தின் (CAIFC) அழைப்பின் பேரில், அவர் சீனாவிற்கு மூன்று பேர் கொண்ட தூதுக்குழுவில் சீனாவிற்கு சென்றார். 2018-ஆம் ஆண்டில் உருசியாவின் அதிபர் தேர்தலின் போது சர்வதேச பார்வையாளராக செயல்பட்டார்.

## மேற்கோள்கள்

 

பகுப்பு:1967 பிறப்புகள்
பகுப்பு:நாக்பூர் மாவட்டம்
பகுப்பு:மகாராட்டிர மக்கள்
பகுப்பு:மராத்தியர்கள்
பகுப்பு:இந்திய ஆங்கில எழுத்தாளர்கள்
பகுப்பு:ராஷ்டிரிய சுயம்சேவாக் சங்கம்
பகுப்பு:ராஷ்டிரிய சுயம்சேவாக் சங்கத்தினர்
நிக்கோபார் மர அரணை

**தாசியா நிக்கோபாரென்சிசு** (*Dasia nicobarensis*), **நிக்கோபார் மர அரணை** அல்லது **நிக்கோபார் தாசியா** என்பது இந்தியாவின் நிக்கோபார் தீவுகளில் காணப்படும் ஒரு அரணை சிற்றினம் ஆகும். 

## பரவல்
*தாசியா நிகோபரென்சிசு* நிக்கோபார் தீவுகளில் காணப்படுகிறது. ஆனால் இவை அந்தமான் தீவுகளில் காணப்படுவது நிச்சயமற்றதாக உள்ளது.

## விளக்கம்
இந்த வகைத் தொடரானது இரண்டு மாதிரிகளைக் கொண்டுள்ளது. இவை மூக்கு முதல் குதம் வரை  பாலினம் குறிப்பிட மாதிரி குறிப்பிடப்படுகிறது. 

## மேற்கோள்கள்

* Das, I. 1999 Biogeography of the amphibians and reptiles of the Andaman and Nicobar Islands, India. In: Ota, H. (ed) Tropical Island herpetofauna.., Elsevier, pp.&nbsp;43–77

பகுப்பு:இந்திய ஊர்வன
பகுப்பு:அரணை
பெரிய மர அரணை

***தாசியா கிரிசியா*** (*Dasia grisea*), சாம்பல் தாசியா, பெரிய மர அரணை அல்லது சாம்பல் மர அரணை என்றும் அழைக்கப்படுகிறது. இது மலேசியா, சிங்கப்பூர், இந்தோனேசியா மற்றும் பிலிப்பீன்சு ஆகிய நாடுகளில் காணப்படும் ஒரு அரணைச் சிற்றினம் ஆகும். பகலாடி வகையினைச் சார்ந்த, இந்த அரணை, மெலிந்த உடலையும், நீளமான மூக்கையும் கொண்டது. தோலின் பின் பகுதி வெளிர் அல்லது அடர் பழுப்பு நிறத்தில் குறுகிய இருண்ட வளையங்களுடன் காணப்படும். முன் பகுதி பிரகாசமான பச்சை நிறத்தில் உள்ளது. இது ஒரு அனைத்துன்னி வகையாகும். இது எறும்புகள், கரையான்கள், வண்டுகள், நத்தைகள் மற்றும் பழங்களை உட்கொள்கிறது. இது ஒரு நேரத்தில், இரண்டு முதல் ஆறு முட்டைகள் வரை இடும்.

## மேற்கோள்கள்

பகுப்பு:அரணை
ராஷ்டிரிய சுயம்சேவக் சங்கத்தின் தேசியத் தலைவர்களின் பட்டியல்

**ஆர் எஸ் எஸ் சர்சங்கசாலக்** அல்லது **ஆர் எஸ் எஸ் தேசியத் தலைவர்** (**Sarsanghchalak**), ராஷ்டிரிய சுயம்சேவக் சங்கத்தின் தேசியத் தலைவரை **சர்சங்கசாலக்** என அழைக்கப்படுவர். தற்போதைய தலைவர் மோகன் பாகவத் 2009-ஆம் ஆண்டு முதல் செயல்படுகிறார். ஆர் எஸ் எஸ் அமைப்பின் தேசியத் தலைவரை, முன்னிருந்த தேசியத் தலைவரால் நியமனம் செய்யப்படுகிறார். 27 செப்டம்பர் 1925 அன்று துவங்கப்பட்ட ஆர் எஸ் எஸ் அமைப்பின் முதல் தேசியத் தலைவர் கேசவ பலிராம் ஹெட்கேவர் ஆவார். இந்த அமைப்பின் அரசியல் பிரிவே பாரதிய ஜனதா கட்சி ஆகும். சங்கப் பரிவாரில் உள்ள பெரிய மற்றும் தாய் அமைப்பே  ராஷ்டிரிய சுயம்சேவாக் சங்கம் ஆகும். 

## ஆர் எஸ் எஸ் சர்சங்கசாலக் / தேசியத் தலைவர்கள்

## இதனையும் காண்க
* ராஷ்டிரிய சுயம்சேவாக் சங்கம் 
* பாரதிய ஜனதா கட்சியின் தேசியத் தலைவர்கள்

## மேற்கோள்கள்

இராஷ்டிரிய சுயம்சேவக் சங்கத்தின் தேசியத் தலைவர்கள்
இராஷ்டிரிய சுயம்சேவக் சங்கம்
சங்கப் பரிவார்
ஆர்கனைசர் (இதழ்)

***ஆர்கனைசர்*** (Organiser), ராஷ்டிரிய சுயம்சேவாக் சங்கம் 1947-ஆம் ஆண்டு முதல் வெளியிடும் ஆங்கில மொழி வார இதழ் ஆகும். இது அன்றாடச் செய்திகள், அரசியல், அறிவியல், விளையாட்டு மற்றும் வரலாறு போன்ற தலைப்புகளில் செய்திகள் வெளியிடுகிறது.  இதன் முன்னாள் செய்தி ஆசிரியர்களாக கே. ஆர். மல்கானி, லால் கிருஷ்ண அத்வானி போன்றவர்கள் பணியாற்றியுள்ளார்கள். இது புது தில்லியிலிருந்து வெளியிடப்படுகிறது. இந்த இதழின் தற்போதைய தலைமை செய்தி ஆசியர் பிரபுல்ல கேத்கர் ஆவார்.

## இதனையும் காண்க
* பாஞ்சசன்யம் 

## மேற்கோள்கள்

## ஊசாத்துணை

* 
* 
* 

## வெளி இணைப்புகள்
* ''Organiser''

பகுப்பு:இந்துத்துவம்
பகுப்பு:இந்திய ஆங்கில இதழ்கள்
பகுப்பு:ராஷ்டிரிய சுயம்சேவாக் சங்கம்
மிகப்பெரிய நில வாழ் ஊனுண்ணிகள் பட்டியல்

**மிகப்பெரிய நில வாழ் ஊனுண்ணிகள் பட்டியல்** (*List of largest land carnivorans*) என்பது, சராசரியாக  ) எடையோ அல்லது அதற்கு அதிகமாக உள்ள ஊனுண்ணி வரிசையிலுள்ள விலங்குகளைக் குறிக்கின்றது. இதில் அனைத்து கரடிகள் மற்றும் பாந்தரின் பூனைகள் அடங்கும்.

## மேலும் பார்க்கவும்

* பெரிய பூனைகளின் பட்டியல்
* மிகப்பெரிய உயிரினங்கள்

## மேற்கோள்கள்

பகுப்பு:ஊனுண்ணி விலங்குகள்
சமவாயாங்கனசுத்த

**சமவாயாங்கனசுத்த** எனும் இந்நூல் கிறிஸ்துவுக்கு ஒரு நூற்றாண்டுக்கு முற்பட்டது. இந்நூலில் 18 வகை எழுத்துகள் குறிப்பிடப்பட்டுள்ளன. அவற்றில் *தாமினி (தாமிழி)* என்ற ஒரு பெயரும் உள்ளது. இது தமிழகத்தில் வழங்கிய எழுத்துகளைக் குறிக்கும் என்பது வௌிப்படை. 

இதே நூலிலிருந்துதான் அசோகரது எழுத்துகளின் 'பிராம்மி' என்ற பெயரும் காணப்படுகின்றது. எனவே தாமிழி என்ற பெயர் பழைய பெயராக உள்ளது.

பகுப்பு:விவிலியம்
இருகுளோரோயிருபுளோரோயீத்தேன்

**இருகுளோரோயிருபுளோரோயீத்தேன்** (*Dichlorodifluoroethane*) என்பது C2H2Cl2F2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,1-இருகுளோரோ-1,2-இருபுளோரோயீத்தேன் அல்லது ஆர்-132 என்ற பெயர்களாலும் இது அழைக்கப்படுகிறது. ஐதரோகுளோரோபுளோரோகார்பன் வகை சேர்மமான இது ஈத்தேனின் ஆவியாதல் வழிப்பெறுதியாகப் பெறப்படுகிறது. நிறமற்றும் மணமற்றும் எளிதில் தீப்பிடிக்காததுமான இயற்பியல் பண்புகளைக் கொண்டுள்ளது. இருகுளோரோயிருபுளோரோயீத்தேன் பயன்பாடு, 1990 ஆம் ஆண்டின் சுத்தமான காற்றுச் சட்டத் திருத்தங்கள் மூலம் அமெரிக்க சுற்றுச்சூழல் பாதுகாப்பு முகமையால்  தடைசெய்யப்பட்டுள்ளது. இச்சட்டத் திருத்தம் ஓசோன் படலத்தைக் குறைக்கும் பொருட்களின் பயன்பாட்டை படிப்படியாக அகற்றும் நோக்கம் கொண்டதாகும். இருகுளோரோயிருபுளோரோயீத்தேன் ஓசோனைக் குறைக்கும் பொருளாகக் குறிப்பிடப்படுகிறது. இச்சேர்மம் சுற்றுச்சூழலைக் கெடுக்கும் பொருள்களில் வகுப்பு II வகை பொருள் என்றும் அமெரிக்க சுற்றுச்சூழல் பாதுகாப்பு முகமை வகைப்படுத்தியுள்ளது.
## மேற்கோள்கள்

பகுப்பு:ஐதரோகுளோரோபுளோரோகார்பன்கள்
யூபோலிடோடா

**யூபோலிடோடா** (*Eupholidota*)("உண்மையான எறும்புத்தின்னி") என்பது எறும்புத்திண்ணிகளின் துணைப்பிரிவாகும். இதில் இரண்டு பெரும்குடும்பங்கள் அடங்கும். அவை தற்போதுள்ள மேனோயிடே மற்றும் அழிந்துபோன யூயோமானோயிடே. 

## வகைப்பாட்டியல்

* துணைப்பிரிவு: **யூபோலிடோட்டா** (உண்மையான எறும்புத்தின்னி)
** பெரும்குடும்பம்: **மனோய்டியா**
*** குடும்பம்: மானிடே (எறும்புத்தின்னி)
*** குடும்பம்: † பாட்ரியோமானிடே
*** *இன்செர்டே செடிசு*
**** இனம்: † *நெக்ரோமானிசு*
** சூப்பர் குடும்பம்: † **இயோமானோனிடே**
*** குடும்பம்: † இயோமானிடே

## இன வளர்ச்சி வரலாறு
போலிடோட்டா வரிசைக்குள் யூபோலிடோட்டா துணைப்பிரிவின் இன வளர்ச்சி வரலாறு.

## மேற்கோள்கள்

பகுப்பு:பாலூட்டிக் குடும்பங்கள்
பெட்டாங்கு தீவு

**பெட்டாங்கு தீவு** (*Betong Island*) மலேசியாவின் தென்மேற்கு பினாங்கு தீவு மாவட்டத்தில் அமைந்துள்ள ஒரு தீவுகளின் குழுவாகும்.  பெட்டாங்கு தீவு  பினாங்கு தீவின் மேற்கு கடற்கரையில் அமைந்துள்ளது.  மக்கள் வசிக்காத இரண்டு தீவுகளைக் கொண்ட பெட்டாங்கு தீவின் மொத்த நிலப்பரப்பு 7 ஏக்கர் (0.028 கிமீ2) ஆகும்.

பி53: பாலிக் புலாவ் நாடாளுமன்றத் தொகுதியிலும், என்39: புலாவ் பெட்டாங்கு மாநிலத் தொகுதியிலும் பெட்டாங்கு தீவு அமைந்துள்ளது. மக்கள் நீதிக்கட்சியைச் சேர்ந்த நாடாளுமன்ற உறுப்பினர் யூசுமாடி யூசோப்யும், மாநில சட்டமன்ற உறுப்பினர் சீனியர் ஃபரித் சாத்தும் பெட்டாங்கு தீவை  பிரதிநிதித்துவப்படுத்துகிறார்கள். பெட்டாங் தீவு இலாங்கு தம்பாங்கு என்பவரால் நிறுவப்பட்டது.  இவரே ஆற்றங்கரையிலும் கடற்கரையிலும் முதல் குடியேற்றத்தை உருவாக்கினார்.

## மேற்கோள்கள்

## வெளி இணைப்புகள்

பகுப்பு:மலேசியாவின் தீவுகள்
நாற்சார் வீடுகள்

**நாற்சார் வீடுகள்** என்பவை இலங்கையின், யாழ்ப்பாணம் பகுதியில் காணப்படும் ஒரு வகையான வீடுகள் ஆகும். உள்ளூர்ப் பேச்சுத் தமிழில் இப்பெயர் **நாச்சார் வீடுகள்** எனப் பலுக்கப்படுவது உண்டு. இவ்கை வீடுகள் யாழ்ப்பாணம் முழுதும் பரவலாக இருப்பினும் மானிப்பாய், வட்டுக்கோட்டை, மருதனார்மடம் உள்ளிட வலி மேற்கு, வலி வடக்கு போன்ற பகுதிகளில் மிகுதியாக காணப்படுகின்றன. இவை சுண்ணாம்புக்கல்லும் சுண்ணச் சாந்தும் கொண்டு அமைக்கப்பட்டவை. சுமார் இருநூறு ஆண்டுகள் பழமையான வீடுகளும் இவற்றில் உள்ளன.

இந்த வீடுகளானது சிங்கப்பூர், மலேசியா போன்ற நாடுகளில் வேலைசெய்து பொருளீட்டிய பணக்கார குடும்பங்களால் முதலில் கட்டப்பட்டன. பின்னர் பலராலும் இவை போன்ற வீடுகள் கட்டப்பட்டன. நாச்சார் வீடுகளின் மையத்தில் செவ்வக வடிவில் முற்றம் உள்ளதாகவும், அதைச் சுற்றி சற்று உயரமான நடை மேடையும், தூண்களும், பின்னர் அதனைச் சுற்றி அறைகள் அமைக்கபட்டிருக்கும்.  மர வேலைப்பாடுகள் கொண்டவையாக அமைக்கபட்டுள்ளன. இந்த வீடுகள் பாரம்பரிய பெரிய கூட்டுக் குடும்பங்களுக்காக கட்டபட்டவை. அதற்கேற்றவாறு சில வீடுகள் பத்து பன்னிரண்டு அறைகள்  கொண்டதாகவும் இருக்கும். வீட்டுக்கு வெளியே வாயிலுக்கு விசாலமான திண்ணைகள் அமைக்கபட்டிருக்கும். இந்த வீடுகள் ஏறக்குறைய கேரளத்தில் உள்ள நாலுகெட்டு வீடுகளை நினைவூட்டுவனவாக இருக்கும்.

கூட்டுக் குடும்பங்களின் சிதைவால் இன்றைய நாச்சார் வீடுகளில் கூட்டமின்றி முதியவர்கள் மட்டும் வாழக்கூடியதாக உள்ளது.

## குறிப்புகள்

## வெளி இணைப்புகள்
* 200 ஆண்டுகள் பழமைவாய்ந்த யாழ்ப்பாணத்து நாற்சார் வீடு
* R. Mayooranathan / Jaffna Turns 400

பகுப்பு:யாழ்ப்பாணப் பண்பாடு
பகுப்பு:வீட்டு வகைகள்
தாராதேவி சித்தார்த்தா

**தி. கே. தாராதேவி சித்தார்த்தா** (*Taradevi Siddhartha*)(பிறப்பு 1953) என்பவர் இந்தியாவின் கர்நாடகாவைச் சேர்ந்த அரசியல்வாதி ஆவார். இவர் மாநிலங்களவை 8வது மற்றும் 10வது மக்களவை உறுப்பினர்மற்றும் கர்நாடக சட்டமன்றம் உறுப்பினராகப் பணியாற்றி உள்ளார்.

## ஆரம்ப கால வாழ்க்கை
முடிகெரேயைச் சேர்ந்த கிருஷ்ணப்ப கவுடாவின் மகளாக, தாராதேவி 1953ஆம் ஆண்டு திசம்பர் 26ஆம் தேதி பிறந்தார். இவர் இளங்கலை கலைப் பட்டம் பெற்றவர் ஆவார்.

## பணி
1978ஆம் ஆண்டில், தாராதேவி முடிகெரே வட்ட வளர்ச்சி வாரியத்தின் தலைவராகத் தேர்ந்தெடுக்கப்பட்டார். சிக்மகளூர் நகரத்தின் நகராட்சி மன்றத் தலைவராக ஆனார். இந்திரா காந்தி சிக்மகளூரில் தேர்தலில் நின்றபோது, தாராதேவியின் வீட்டில் தங்கினார். பின்னர், 1984ஆம் ஆண்டு இந்தியப் பொதுத் தேர்தலின் போது இந்தியத் தேசிய காங்கிரசு இவரை சிக்மகளூரில் நிறுத்தும் வரை கர்நாடக சட்டமன்ற உறுப்பினராகப் பணியாற்றினார். 8வது மக்களவையில் தனது முதல் பதவிக்காலத்தை முடித்த பிறகு, 1990 இல் மாநிலங்களவை உறுப்பினராகத் தேர்ந்தெடுக்கப்பட்டார். தாராதேவி 1991 இந்தியப் பொதுத் தேர்தலில் போட்டியிட்டு, புதிதாக அமைக்கப்பட்ட பி.வி. நரசிம்ம ராவ் அமைச்சரவையில் மாநில, சுகாதாரம் மற்றும் குடும்ப நலத்துறை அமைச்சரானார்.

அகில இந்திய காங்கிரஸ் கட்சியின் இணைச் செயலாளர் உட்பட இந்திய தேசிய காங்கிரசில் முக்கியப் பதவிகளை தாராதேவி வகித்துள்ளார்.  சிறிது காலம் பாரதிய ஜனதா கட்சியில் உறுப்பினராக இருந்தார்.

## தனிப்பட்ட வாழ்க்கை
தாராதேவி கர்நாடகாவில் இந்தியத் தேசிய காங்கிரசின் முக்கியமான உறுப்பினரான சித்தார்த்த ரெட்டியை மணந்தார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1953 பிறப்புகள்
பகுப்பு:கர்நாடக சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கர்நாடக அரசியல்வாதிகள்
மக்கெடோனின் நான்காம் அமிண்டாஸ்

**நான்காம் அமிண்டாஸ்** (*Amyntas IV of Macedon*, கிரேக்கம் : Ἀμύντας Δ΄) என்பவர் கிமு 359 இல் கிரேக்க இராச்சியமான மக்கெடோனியாவின் பட்டத்து அரசர் ஆவார். இவர் அர்கெட் வம்சத்தைச் சேர்ந்தவர்.

## வாழ்க்கைக் குறிப்பு
அமிண்டாஸ் மாசிடோனின் மன்னர் மூன்றாம் பெர்டிக்காஸின் மகன் ஆவார். இவர் கிமு 365 இல் பிறந்தவர்.

கிமு 359 இல் இவரின் தந்தையின் மரணத்திற்குப் பிறகு இவர் அரசரானார். இவர் சிறுவனாக இருந்ததால் பெர்டிக்காசின் உறவினரான மக்கெடோனின் இரண்டாம் பிலிப் இவரது அரசப் பிரதிநிதியாக இருந்து இவர் சார்பாக ஆட்சி செய்தார். அதே ஆண்டில், பிலிப்  இவரது பதவியைப் பறித்துக் கொண்டு தன்னையே மாசிடோனியாவின் அரசனாக அறிவித்துக் கொண்டார்.

அமிண்டாஸ் பிலிப்பிற்கு அச்சுறுத்தலாக இருப்பதாக கருதப்படவில்லை. எனவே அவர் தனது மகளான சைனானை இவருக்கு திருமணம் செய்து வைத்தார். கிமு 336 இல் அலெக்சாந்தர் வாரிசு விசயத்துக்காக  உடனடியாக அமிண்டாசை கொன்றார்.

மக்கெடோனின் இரண்டாம் யூரிடைஸ் அமிண்டாசின் மகளாவார்.

## குறிப்புகள்

பகுப்பு:கிமு 336 இறப்புகள்
தோட்டா சீதாராம இலட்சுமி

**தோட்டா சீதாராம இலட்சுமி** (*Thota Seetharama Lakshmi*)(பிறப்பு: செப்டம்பர் 12, 1951 என்பவர் இந்திய அரசியல்வாதி ஆவார். இவர் ஆந்திரப் பிரதேசம், மேற்கு கோதாவரி மாவட்டம் உப்பலூரைச் சேர்ந்தவர். இவர் தெலுங்கு தேசம் கட்சியினைச் சேர்ந்த ஒரு அரசியல்வாதி ஆவார். இவர் ஆந்திரப் பிரதேசத்திலிருந்து நாடாளுமன்ற உறுப்பினராக (மாநிலங்களவை) உறுப்பினராக 2014 முதல் 2020 வரை பதவியிலிருந்தார்.

நாடாளுமன்ற உறுப்பினராகப் பதவி வகிக்கும் முன், 2005 முதல் 2010 வரை பீமாவரம் நகராட்சித் தலைவராகப் பணியாற்றினார். 2009 முதல் ஆந்திரப் பிரதேசத்தின் மேற்கு கோதாவரி மாவட்டத்தின் தெலுங்கு தேசம் கட்சியின் மாவட்டத் தலைவராகவும் உள்ளார்.

## மேலும் பார்க்கவும்
ஆந்திரப் பிரதேசத்தைச் சேர்ந்த ராஜ்யசபா உறுப்பினர்கள்

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மேற்குக் கோதாவரி மாவட்ட மக்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
உள்ளூர் ஈர்ப்பு

திசைகாட்டி ஆய்வு செய்யும் போது, வெளிப்புற கவர்ச்சிகரமான படைகளின் செல்வாக்கின் கீழ், காந்த ஊசி சில நேரங்களில் அதன் இயல்பான நிலையில் இருந்து தொந்தரவு செய்யப்படுகிறது. இத்தகைய குழப்பமான செல்வாக்கு **உள்ளூர் ஈர்ப்பா**க அழைக்கப்படுகிறது. வெளிப்புற படைகள் உள்ளூர் ஈர்ப்பு ஆதாரங்களால் உற்பத்தி செய்யப்படுகின்றன, அவை தற்போதைய கரையோரப் பொருட்கள் (காந்த மூலப்பொருட்கள்) அல்லது உலோக பொருள்களாக இருக்கலாம். இந்த வார்த்தையானது, அதன் சாதாரண நிலைப்பாட்டில் இருந்து ஊசி விலகல் அளவு குறிக்க பயன்படுத்தப்படுகிறது. கணக்கெடுப்பு நடத்தும் போது இது பெரும்பாலும் பிழைகள் ஏற்படுகிறது, இதனால் இந்த முறைகளை புறக்கணிப்பதற்கு பொருத்தமான வழிமுறைகள் பயன்படுத்தப்படுகின்றன.

## ஆதாரங்கள்

உள்ளூர் ஈர்ப்பு ஆதாரங்கள் இயற்கை அல்லது செயற்கை இருக்கலாம். இயற்கையான ஆதாரங்கள் இரும்புச் தாதுக்கள் அல்லது காந்த பாறைகள் ஆகியவை, செயற்கை மூலங்களில் எஃகு கட்டமைப்புகள், இரும்பு குழாய்கள், தற்போதைய சுமப்பிகள் ஆகியவை அடங்கும். உலோகம் மெட்ரிக் சங்கிலிகளைப் போன்ற கருவிகளைக் கண்டறிந்தது, கம்பிகள் மற்றும் அம்புகள் ஆகியவை திசைகாட்டிலிருந்து தவிர பாதுகாப்பான தொலைவில் வைக்கப்பட வேண்டும்.

## கண்டறிதல்

ஒரு இடத்தில் உள்ளூர் ஈர்ப்பு பகுதியில் உள்ள இருபுறமும் இருந்து தாங்குதலைக் கவனிப்பதன் மூலம் கண்டறிய முடியும். ஒரு கோட்டின் முன்னால் தாங்கி மற்றும் பின்புறமுள்ள தாக்கம் 180 ° மூலம் வேறுபட்டால், இரு நிலையிலும் உள்ளூர் ஈர்ப்பு இல்லை. ஆனால் இந்த வேறுபாடு 180 ° க்கு சமமாக இல்லாவிட்டால், உள்ளூர் ஈர்ப்பு ஒன்று ஒன்று அல்லது இரண்டு கோடுகளின் முடிவில் உள்ளது.

## தீர்வு

உள்ளூர் ஈர்ப்பு மூலம் பாதிக்கப்பட்ட பகுதிகளில் எடுக்கப்பட்ட வரிகளை கவனிக்க வேண்டிய இரண்டு பொதுவான முறைகள் உள்ளன. முதல் முறையானது, சரிசெய்யப்பட்ட கோணங்களின் உதவியுடன் தாங்கிச் சரிசெய்தல் மற்றும் இரண்டாவது முறை, விநியோக முறையின் மூலம் ஒரு சரியான தாங்கி (வெளிப்புற தாங்கி மற்றும் பின்புறமுள்ள தாக்கம் ஆகியவற்றுக்கு இடையே உள்ள வேறுபாடு 180 ° க்கு சமமாக இருக்கும்) பிற தாங்கு உருளைகள்.

## மேற்கோள்கள்

பகுப்பு:நில அளவியல்
பகுப்பு:கட்டிடப் பொறியியல்
தெலங்காணா மாநிலங்களவை உறுப்பினர்கள்

**தெலங்காணா மாநிலங்களவை உறுப்பினர்கள்** (*List of Rajya Sabha members from Telangana*) என்பது இந்திய நாடாளுமன்றத்தின் மேலவைக்கு தெலங்காணா மாநிலத்தின் 7 உறுப்பினர்களைக் குறிப்பதாகும். இந்த 7 இடங்களுக்கான உறுப்பினர்கள் தெலங்காணா மாநில சட்டமன்ற உறுப்பினர்களால் மறைமுகமாகத் தேர்ந்தெடுக்கப்படுகின்றனர். கட்சிக்கு ஒதுக்கப்பட்ட இடங்களின் எண்ணிக்கை, வேட்புமனுவின் போது ஒரு கட்சி வைத்திருக்கும் சட்டமன்ற உறுப்பினர்களின் எண்ணிக்கையால் தீர்மானிக்கப்படுகிறது மற்றும் கட்சி வாக்களிக்க ஒரு உறுப்பினரை நியமிக்கிறது. ஆந்திரப் பிரதேசம் பிரிக்கப்பட்ட பிறகு, முதல் முறையாகத் தெலுங்கானா மாநிலத்திற்கு அதிர்ஷ்டக் குலுக்கல் முறையில் உறுப்பினர்கள் ஒதுக்கப்பட்டனர்.

## தற்போதைய உறுப்பினர்கள்

## ஆந்திராவிலிருந்து பிரிந்து தேர்ந்தெடுக்கப்பட்ட உறுப்பினர்கள்
மாநிலங்கள் பிரிக்கப்படுவதற்கு முன்பு, ஒருங்கிணைந்த ஆந்திரப் பிரதேசத்திலிருந்து மாநிலங்களவைக்கு 18 இடங்களைப் பிரதிநிதித்துவப்படுத்தியது. பிரிவினைக்குப் பிறகு, ஆந்திரப் பிரதேசத் தொகுதிகள் 11ஆக மாற்றப்பட்டு, தெலுங்கானாவில் 7 இடங்கள் இருந்தன. 30 மே 2014 அன்று, தெலங்காணாவின் 7 உறுப்பினர்களைத் தேர்ந்தெடுக்க, பதவியிலிருந்த 18 உறுப்பினர்களிடையே குலுக்கல் நடத்தப்பட்டது. இதில், தெலுங்கு தேசம் கட்சியின்  3 உறுப்பினர்களும், இந்தியத் தேசிய காங்கிரசின் 4 உறுப்பினர்களும் தெலங்காணா மாநிலத்திற்காகத் தேர்ந்தெடுக்கப்பட்டனர்.

## மேற்கோள்கள்

## வெளி இணைப்புகள்
* இந்திய அரசாங்கத்தால் நடத்தப்படும் ராஜ்யசபா முகப்புப்பக்கம்
* பரிந்துரைக்கப்பட்ட உறுப்பினர்கள் பட்டியல்
* மாநில வாரியான பட்டியல்

பகுப்பு:மாநிலங்களவை
பகுப்பு:இந்திய அரசு
படுகுலா இலிங்கையா யாதவ்

**படுகுலா இலிங்கையா யாதவ்** (*Badulgula Lingaiah Yadav*) என்பவர் இந்திய அரசியல்வாதியும் தெலங்கானா இராஷ்டிர சமிதி கட்சியின் அரசியல் தலைவரும் தற்போதைய இந்திய நாடாளுமன்றத்தின் மேல்சபையான மாநிலங்களவையின் உறுப்பினரும் ஆவார். இவர் தெலங்காணா மாநிலத்தினைப் பிரதிநிதித்துவப்படுத்தும் வகையில் இந்திய நாடாளுமன்ற உறுப்பினராக உள்ளார். இவர் 23 மார்ச் 2018 அன்று இந்திய நாடாளுமன்ற மேலவைக்குத் தேர்ந்தெடுக்கப்பட்டார்.

இவரது மாமனார் ஜி. இராம மூர்த்தி யாதவ், தெலுங்கு தேசம் கட்சி வேட்பாளராக 1994-ல் சாலகுர்த்தி சட்டமன்றத் தொகுதியில் கே. ஜனா ரெட்டியைத் தோற்கடித்தவர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
கரிகாபதி மோகன் ராவ்

**கரிகாபதி மோகன் ராவ்** (*Garikapati Mohan Rao*)(பிறப்பு 5 சனவரி 1948, வாரங்கல், ஆந்திரப் பிரதேசம்) என்பவர் பாரதிய ஜனதா கட்சியினைச் சார்ந்த இந்திய அரசியல்வாதியும் தெலங்காணா மாநிலத்தின் நாடாளுமன்ற மாநிலங்களவை உறுப்பினராக உள்ளார்.

இவர் வாரங்கல்லில் உள்ள சிகேஎம் கல்லூரியில் இளம் அறிவியல் பட்டம் பெற்றுள்ளார். 2019 சூன் 20 அன்று பாஜகவில் இணைந்தார்.

## மேலும் பார்க்கவும்
* தெலங்காணா மாநிலங்களவை உறுப்பினர்கள்

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:தெலங்காணா அரசியல்வாதிகள்
தி. தாமோதர் ராவ்

**தி. தாமோதர் ராவ்** (*D. Damodar Rao*) என்பவர் இந்திய அரசியல்வாதியும் தெலுங்கானா இராட்டிர சமிதியின் உறுப்பினரும் ஆவார். இவர் தெலங்காணாவிலிருந்து இந்திய நாடாளுமன்றத்தின் மேல்சபையான மாநிலங்களவை உறுப்பினர் ஆவார். தெலங்காணா முதல்வர் கே. சி. ஆரின் நெருங்கிய உறவினர் தாமோதர ராவ் ஆவார்.

## மேலும் பார்க்கவும்
* தெலங்காணா மாநிலங்களவை உறுப்பினர்கள்

## மேற்கோள்கள்

பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
தமிழ்நாடு அரசு இசைக் கல்லூரி, சென்னை

**தமிழ்நாடு அரசு இசைக் கல்லூரி, சென்னை** (*Tamil Nadu Government Music College, Chennai*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாட்டில் சென்னையில் இயங்கிவருகின்ற கல்லூரியாகும்.  

## பிற கல்லூரிகள்
தமிழ்நாட்டில் இசைக் கல்லூரிகள் மதுரை, திருவையாறு, கோயம்புத்தூர் ஆகிய இடங்களில் உள்ளன.

## துவக்கம்
தமிழகத்தின் உயரிய இசைப் பாரம்பரியத்தை பாதுகாத்து, வளர்க்க வேண்டும் என்று மத்திய, மாநில அரசுகள் 1949இல் திட்டமிட்டது. இசைக்கல்வியகம் தொடங்க முயற்சிகள் மேற்கொள்ளப்பட்டன. மத்திய, மாநில அரசுகளின் நிதி ஆதரவில் ஆகஸ்ட் 1949இல் மத்திய கர்நாடக சங்கீத கல்லூரி தோற்றுவிக்கப்பட்டது. திரு.பி.சாம்பமூர்த்தி ஆலோசனைக்குழுவின் பொறுப்பாளரனார். இக்கல்லூரி தொடக்கத்தில் சாந்தோமில் இரண்டு ஆண்டுகள் செயல்பட்டது. பின்னர் அடையாறில் உள்ள பிரிட்ஜ் ஹவுஸ் கட்டிடத்திற்கு மாற்றப்பட்டு ஐந்து ஆண்டுகள் இயங்கியது. மீண்டும் இக்கல்லூரி கிரீன் வேஸ் சாலையில் பிராடி கேஸ்டில் என்னும் கட்டிடத்திற்கு  மாற்றப்பட்டு அதே இடத்தில்  தற்பொழுது வரை இயங்கி வருகின்றது.  2014ஆம் ஆண்டு முதல் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று செயல்பட்டு வருகின்றது.

## பட்டப்படிப்புகள்
இக்கல்லூரிகளில் மூன்று ஆண்டு, இரண்டாண்டு, ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், புல்லாங்குழல், மிருதங்கம், தவில், நாதசுரம், கடம், கஞ்சீரா, முகர்சிங், பரதநாட்டியம், நாட்டுப்புறக் கலை, நட்டுவாங்கம், குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.

## மேற்கோள்கள்

## வெளியிணைப்புகள்
* The Tamil Nadu Dr.J.Jayalalithaa Music and Fine Arts University, University Affiliated Colleges
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020

பகுப்பு:தமிழ்நாடு அரசு இசைக் கல்லூரிகள்
பகுப்பு:சென்னை மாவட்ட பல்கலைக்கழகங்களும் கல்லூரிகளும்